Til tirsdagens kommunalvalg er det muligt at donere dine brugte briller til Afrika. Lions Danmarks klubber i Aalborg Kommune har opstillet 22 indsamlingsbokse ved 22 af de 36 valgsteder i kommunen.

Mange skal tirsdag af med deres kryds til en kommunalpolitiker. Men nu kan man også komme af med sine brugte briller. Det er Lions-klubberne i Aalborg Kommune, der er gået sammen om at opstille de 22 indsamlingsbokse, hvor borgerne kan donere deres brugte briller til Afrika. Ved sidste valg i 2017 indsamlede Lions mere end 51.000 par briller.